Document ID: 31993R0966

ΚΑΝΟΝΙΣΜΟΣ (ΕΟΚ) αριθ. 966/93 ΤΗΣ ΕΠΙΤΡΟΠΗΣ της 23ης Απριλίου 1993 για την τροποποίηση του κανονισμού (ΕΟΚ) αριθ. 1836/82 περί καθορισμού των διαδικασιών και των όρων πωλήσεως των σιτηρών που βρίσκονται στην κατοχή των οργανισμών παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 7 παράγραφος 6,
Εκτιμώντας:
ότι ο κανονισμός (ΕΟΚ) αριθ. 1836/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3043/91 (4), θεσπίζει ότι η ελάχιστη τιμή κατά της οποίας η προσφορά απορρίπτεται κατά τη μεταπώληση των αποθεμάτων, ισούται με την τιμή αγοράς στην παρέμβαση που ισχύει την τελευταία ημέρα υποβολής των προσφορών 7 ότι αυτή η ελάχιστη τιμή μπορεί να οδηγήσει στο να ευνοηθούν οι προσκομίσεις στην παρέμβαση λόγω του συμφέροντος που έχουν οι εμπορευόμενοι να εφοδιάζονται σταδιακά συναρτήσει των αναγκών τους από την παρέμβαση παρά από την αγορά, έχοντας οικονομία δαπανών αποθεματοποιήσεως τις οποίες μεταβιβάζουν στην παρέμβαση 7 ότι η κατάσταση αυτή μπορεί να αντιμετωπισθεί καθορίζοντας την ελάχιστη τιμή πωλήσεως των σιτηρών από την παρέμβαση στο ύψος της τιμής παρεμβάσεως αντί της τιμής αγοράς στην παρέμβαση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1836/82 τροποποιείται ως εξής:
1. Στο άρθρο 5 παράγραφος 1 οι όροι «τιμή αγοράς στην παρέμβαση που αναφέρεται στο άρθρο 7 παράγραφος 4 του κανονισμού (ΕΟΚ) αριθ. 2727/75» αντικαθίσταται από τους όρους «τιμή παρεμβάσεως».
2. Στο άρθρο 5 παράγραφοι 2 και 3 οι όροι «τιμή αγοράς στην παρέμβαση» αντικαθίστανται από τους όρους «τιμή παρεμβάσεως».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Απριλίου 1993.

Labels: 2
17
4